section_heading: Životopis
paragraph_text: Rođen u Prčanju u poznatoj obitelji Đurovića. U Mlecima i Padovi završio licej. Nastavio je obiteljsku pomoračku tradiciju te se ukrcao na obiteljski jedrenjak. U samostanu sv. Nikole u Prčanju stekao osnovna nautička znanja. U Trstu položio ispit za kapetana duge plovidbe. Poslije očeve smrti 1859. napustio je plovljenje. Kad je u Habsburškoj Monarhiji obnovljen ustavni život, pristupio je Narodnoj stranci. Surađivao je s Mihovilom Pavlinovićem, Mihovilom Klaićem te kapetanima L. Tripkovićem i P. Kamenarovićem iz Dobrote.